 Attai alisema kamati hizo zimeundwa kwa lengo la kumsaidia Katibu kuendeleza kazi zake za kila siku zinazokikabili chama cha soka Zanzibar. Alizitaja idara hizo kuwa ni Kamati ya Ufundi, Mashindano, Maadili, Habari na Maelezo ya Masoko.Alifahamisha kwamba mwongozo tayari umeshatayarishwa na kila kamati ina kiongozi wake ambao wameshawapa taarifa juu ya uteuzi wao na zimeanza kufanya kazi kuanzia Agosti 26, mwaka huu.Aidha, alisema viongozi wa kamati hizo wamepewa jukumu la kutoa taarifa zao za uendelezaji wa shughuli zao kwa Kamati Tendaji ya ZFA kila baada ya miezi mitatu. “Mwongozo tayari tumeshatayarisha, na kila kiongozi atatakiwa apeleke wajumbe wake na atatakiwa kila baada ya miezi mitatu wanaleta taarifa kwa Kamati Tendaji ya chama hicho,” alisema Attai.Hata hivyo, alisema katika kisiwa cha Pemba nako wameagizwa waunde kamati zao ambazo nazo zitakuwa na jukumu na malengo kama zilivyo kamati za Unguja.